Diari Oficial de la Generalitat Valenciana


Sumari del DOGV 2656, del 30-12-1995 (1995/837049)

LLEI 7/1995, de 29 de desembre, de la Generalitat Valenciana, de suplement de crèdit en el pressupost vigent per a pal.liar els danys produïts per les inclemències meteorològiques dels mesos d'agost i setembre d'enguany al territori de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1995/12/29/7/dof/vci/html**

### Dades del document

Número de DOGV
:   2656

Data del DOGV
:   30-12-1995

Secció del DOGV
:   DISPOSICIONS GENERALS

Número del document
:   1995/837049


Data del document
:   29-12-1995

Organisme emissor
:   Presidència de la Generalitat

Tipus de document
:   Llei

LLEI 7/1995, de 29 de desembre, de la Generalitat Valenciana, de suplement de crèdit en el pressupost vigent per a pal.liar els danys produïts per les inclemències meteorològiques dels mesos d'agost i setembre d'enguany al territori de la Comunitat Valenciana.
  
Sia notori i manifest a tots els ciutadans, que les Corts Valencianes han aprovat i jo, d'acord amb el que estableixen la Constitució i l'Estatut d'Autonomia, en nom del Rei promulgue la Llei següent:
  
  
PREàMBUL
  
  
Durant el present exercici han coincidit en el temps dues circumstàncies de distint ordre que han afectat negativament sobre el medi ambient de la Comunitat Valenciana: la sequera i les tempestes meteorològiques dels mesos d'agost i setembre, que, a més, han provocat importants conseqüències negatives sobre part del territori, les persones i els seus béns.
  
Davant d'aquesta situació s'ha considerat imprescindible l'adopció d'una sèrie de mesures extraordinàries que, complementant les ja previstes tradicionalment per atendre circumstàncies qualitativament similars, permeten habilitar els mitjans necessaris per al restabliment progressiu d'aquests desequilibris.
  
Les mesures esmentades s'adopten a iniciativa pròpia de la Generalitat Valenciana, complementant les dutes a terme per l'administració central, i a petició del Ple de les Corts Valencianes, en la reunió del dia 26 d'octubre de 1995, en virtut de la Resolució 24/IV, que en qualsevol cas responen a una mateixa finalitat: pal.liar els efectes negatius que en la societat civil i en els béns i els serveis públics han produït les circumstàncies esmentades.
  
Compromesa la pràctica totalitat dels pressupostos de la Generalitat Valenciana per a 1995, sols es poden atendre les despeses derivades d'aquests fets extraordinaris mitjançant la tramitació davant les Corts Valencianes d'un suplement de crèdit, d'acord amb el que preveu l'article 32 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Govern Valencià.
  
  
  
Article 1
  
Concedir un suplement de crèdit en el pressupost de despeses vigent de la Generalitat Valenciana per un import de 084.061.314 pessetes, que serà aplicat d'acord amb el detall que, per aplicacions pressupostàries i actuacions, es determina a continuació:
  
  
  
Aplicació Codi línia Denominació Import
  
99.19.138.54.3 1698
  
Ajudes per danys meteorològics 755.305.951
  
45.44.704.70.8 1596
  
Formació de dones 08.161.156
  
74.56.900.38.1 217
  
Foment d'ocupació de determinats col.lectius 652.505.359
  
Total 090.006.827
  
  
Article 2
  
Sense perjudici del que disposa la disposició addicional d'aquesta llei, el suplement de crèdit a què fa referència l'article anterior es finançarà en la totalitat mitjançant la minoració de les disponibilitats resultants al tancament de l'exercici pressupostari en el capítol sis «Inversions reals».
  
  
Article 3
  
El Govern Valencià informarà regularment, davant la comissió corresponent de les Corts Valencianes, sobre l'aplicació dels fons previstos en aquesta llei.
  
  
DISPOSICIó ADDICIONAL
  
  
La consecució, al llarg de l'exercici de 1995, d'economies de despesa o d'ingressos no previstos i afectes a les actuacions recollides en aquesta llei, independentment del seu origen, podrà determinar una modificació del finançament previst en l'article 2 d'aquesta llei.
  
  
DISPOSICIONS FINALS
  
  
Primera
  
S'autoritza la Conselleria d'Economia i Hisenda per a dictar les disposicions necessàries per al desplegament d'aquesta llei.
  
  
  
Segona
  
Aquesta llei entrarà en vigor l'endemà de la publicació en el Diari Oficial de la Generalitat Valenciana.
  
  
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.
  
  
València, 29 de desembre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO


Còpia Permalink ELI